Държавен вестник, бр. 53, 2010 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  53
3.5.2.3. пълно и точно водене на медицинската 
документация;
3.5.2.4. липса на усложнения, получени от ди­
агностично-лечебната дейност;
3.5.2.5. низходяща тенденция в нивото на 
вътреболнични инфекции;
3.5.2.6. липса на параклинична и лекарствена 
полипрагмазия;
3.5.2.7. висок процент (най-малко 90 %) на 
пациенти, изписани оздравели или с подобрение; 
3.5.2.8. липса на обосновани оплаквания от 
пациенти; 
3.5.2.9. удовлетвореност на пациентите от ока­
заната медицинска помощ.
4. Нива на компетентност на структурите 
(клиники/отделения) по педиатрия в лечебните 
заведения за болнична помощ.
4.1. Първо ниво на компетентност.
В структурите (клиники/отделения) от първо 
ниво работят най-малко трима лекари, от които 
най-малко двама със специалност по педиатрия. 
Структурата има най-малко 380 преминали паци­
енти годишно на всеки 10 легла.
4.1.1. В структурите от първо ниво се извършва 
лечение на остри, обострени и хронични вътрешни 
заболявания, без комплицирано протичане и при 
които не се предполагат инвазивни и интензивни 
диагностични и терапевтични процедури. Приемат 
се и се лекуват всички остри детски заболявания 
и спешни състояния до овладяването им съгласно 
кадровите и апаратурните възможности и изис­
кването за добра лекарска практика. 
4.1.2. В структурите от първо ниво се извършват: 
4.1.2.1. необходимите диагностични и лечебни 
дейности, целящи възстановяване и стабилизиране 
на всички жизненоважни функции на пациента; 
4.1.2.2. необходимите консултации с местни или 
повикани от друго ниво специалисти.
4.1.3. Въз основа на получената информация се 
преценява необходимостта от осъществяване на 
диагностични процедури и лечение в структура от 
второ или трето ниво.
4.1.4. Превеждането на детето към структура от 
второ или трето ниво става при прецизна оценка 
на състоянието му, рисковете от транспорта, оси­
гуряване на необходимото наблюдение и лечение 
по време на транспорта и след предварително 
информиране и съгласие на структурата от по-
горно ниво. 
4.1.5. Когато се касае за интеркурентно за­
боляване при хронично болен пациент, което не 
заплашва непосредствено живота на пациента, 
болните са с изяснена диагноза и познати на ле­
куващия екип, лечението може да се осъществи 
в структурата от първо ниво при условие, че са 
налице необходимата диагностична апаратура, 
клинична и микробиологична лаборатория, меди­
цински изделия и лекарствени продукти. В тези 
случаи се прави задължителна планова консултация 
със съответния специалист. 
4.1.6. Най-тежките, диагностично трудни и неяс­
ни случаи и заболяванията, изискващи специфично 
лечение, се насочват незабавно за диагностика и 
лечение към структура от трето ниво. 
4.1.7. В случаи, когато превеждането на детето 
в структура на второ или трето ниво става по 
настояване на родителите, се спазват условията 
от т. 4.1.4 и 4.1.6. Родителите се уведомяват за 
рисковете от транспорта и тяхното желание за 
превеждане се отразява писмено с подпис в ме­
дицинската документация. 
4.1.8. Задължително оборудване за структури 
от първо ниво – ръстомер и теглилка, апарат за 
измерване на артериално налягане с набор ман­
шети за различните детски възрасти, монитор за 
проследяване на жизнените функции, инфузионни 
помпи, перфузори, дефибрилатор, портативен ЕКГ 
апарат, негативоскоп, локална или централна кис­
лородна инсталация, инхалатори, набор за борба 
за овладяване на остро разстройство на дишането 
и сърдечната дейност. Възможност за ползване на 
ехограф, рентгенов апарат, спирометър и клинична 
лаборатория на територията на болницата.
4.2. Второ ниво на компетентност.
В структурите (клиники/отделения) от второ 
ниво се извършва лечение на остри, обострени и 
хронични заболявания при деца с комплицирано 
протичане и при които се предполагат интензивни 
диагностични и терапевтични процедури, като се 
спазват посочените в т. 4.1 принципи. Хоспита­
лизират се и деца за диагностично уточняване и 
последващо лечение, както и обострени или ус­
ложнени случаи на диагностицирани в трето ниво 
пациенти, за които са дадени съответните указания 
за проследяване и лечение от специалистите от 
трето ниво (захарен диабет от 1 тип, хронични 
тромбоцитопении, хемофилия, епилепсии, муко­
висцидоза, хронични хепатити и др.).
В структурата работят най-малко шестима ле­
кари, от които най-малко четирима са със специ­
алност по педиатрия. От лекарите със специалност 
по педиатрия най-малко двама имат допълнителна 
квалификация за извършване на ехография. Струк­
турата има най-малко 380 преминали пациенти 
годишно на всеки 10 легла.
4.2.1. Задължително оборудване за структури 
от второ ниво:
4.2.1.1. оборудването за първо ниво (т. 4.1.8);
4.2.1.2. инфузионни помпи – 6 бр.; апаратура 
за функционално изследване на дишането; ЕКГ 
монитори с измерване на SpO2, температура, с 
регистриращо устройство за основните показате­
ли – 3 бр. (от които един за следене на параме­
трите на външното дишане); наличие на централна 
кислородна инсталация; 
4.2.1.3. възможност за ползване на клинич­
на лаборатория ниво II, кръвно-газов анализ и 
микробиологична лаборатория на територията 
на болницата; 
4.2.1.4. възможност за ползване на ехокар­
диограф, рентгенов апарат за скопия и графия, 
КАТ или МРТ, структура по клинична патология 
и възможност за извършване на вирусологични, 
серологични, паразитологични, хормонални из­
следвания и всички видове физиотерапевтични 
процедури на територията на населеното място.